**Джэйш аль-Муамаль** (араб. جَيْش الْمُؤَمَّل‎‎, бел.: Чаканая армія) — шыіцкая ісламісцкая групоўка з ліку так званых «прыватных апалчэнняў», якую ўзначаліў Саад Савад. Удзельнічала ў канфліктах на тэрыторыі Сірыі і Ірака. Першапачаткова ўзнікла як адна з фракцый садрысцкага руху, атрымліваючы падтрымку ад Ірана і былога прэм’ер-міністра Ірака Нуры аль-Малікі. Далучылася да кааліцыі «Сілы народнай мабілізацыі» пад пазначэннем **«91-я брыгада»**.

Гісторыя
--------

«Джэйш аль-Муамаль» узнікла з-за рознагалоссяў унутры садрысцкага руху, калі пасля пачатку грамадзянскай вайны ў Сірыі лідар садрыстаў Муктада ас-Садр вырашыў не дапамагаць ураду Башара Асада, што выклікала незадаволенасць сярод яго паслядоўнікаў. Адзін з камандзіраў яго апалчэнняў, Саад Савар, адкрыта заявіў пра разрыў з Садрам і адправіўся ў Дамаск, дзе далучыўся да групоўкі «Ліва Асад Алах аль-Галіб фі аль-Ірак ва аш-Шам». У яе складзе ён удзельнічаў у барацьбе супраць сірыйскіх паўстанцаў.

Ішоў час, спрэчкі аб кіраўніцтве і курсе руху працягваліся, пры гэтым шэраг фракцый ужо паспелі адкалоцца. Вярнуўшыся ў Ірак, Саад Савар здолеў з’яднаць значную колькасць незадаволеных садрыстаў вакол сябе і ў чэрвені 2016 года абвясціў аб заснаванні групоўкі «Джэйш аль-Муамаль». Арганізацыя атрымала істотную дапамогу ад Нуры аль-Малікі, былога прэм’ер-міністра Ірака і суперніка Муктады ас-Садра, які падаў ёй 3 мільёны долараў ЗША, зброю і падтрымку шэрагу племянных шэйхаў у Цэнтральным і Паўднёвым Іраку. Сааду Савару таксама садзейнічалі Іран і іншыя былыя апалчэнні садрысцкага руху, такіх як «Асаіб Ахль аль-Хак».

З тых часоў «Джэйш аль-Муамаль» дзейнічала ў Сірыі і Іраку, дзе ўвайшла ў склад Сіл народнага мабілізацыі як «99-я брыгада». У сярэдзіне 2018 года яна ўдзельнічала у антыпаўстанцкіх аперацыях супраць ІДІЛ у правінцыі Салах-эд-Дзін.

Арганізацыя
-----------

Штаб-кватэра размешчана ў Садр-Сіці, Багдад, дзе групоўка набрала большую частку сваіх байцоў. Шэраг прыхільнікаў Нуры аль-Малікі ў Цэнтральным і Паўднёвым Іраку таксама далучыліся да апалчэння або, па меншай меры, выказалі яму сваю падтрымку.

У адрозненне ад Муктады ас-Садра, які засяроджаны на Іраку, Саад Савар падкрэсліваў сваю гатоўнасць аказваць ваенную падтрымку шыіцкім групоўкам за межамі сваёй роднай краіны. Такім чынам, яго фракцыя дзейнічае як у Іраку, так і ў Сірыі. У той жа час яна заявіла аб сваёй гатоўнасці падтрымліваць хусітаў у грамадзянскай вайне ў Емене і змагацца з бахрэйнскай апазіцыяй супраць суніцкага Дома Халіфы.

Гл. таксама
-----------

* Спіс узброеных груповак грамадзянскай вайны ў Іраку (2011—2017)
* Спецыяльныя групы (Ірак)

Зноскі
------

1. Jaysh al-Mu'ammal Emblem **(нявызн.)**. *Jihad Intel*. Праверана 4 August 2018.
2. ↑  Jaysh al-Mu'ammal Emblem **(нявызн.)**. *Jihad Intel*. Праверана 4 August 2018.
3. 1 2 3 4 5 6 7  Jaysh al-Mu'ammal **(нявызн.)**. *Jihad Intel*. Праверана 4 August 2018.
4. 1 2 3 4  AFPC (2017), с. 340
5. 1 2 3 4  هل تنجح إيران في تفكيك التيار الصدري عبر المالكي؟ **(нявызн.)**. *ilalamam* (16 чэрвеня 2016). Праверана 4 August 2018.
6. 1 2  *Aymenn Jawad Al-Tamimi*. Hashd Brigade Numbers Index **(нявызн.)** (31 кастрычніка 2017). Праверана 4 August 2018.
7. ↑  *Shelly Kittleson*. Iraqi police who fought for tribal PMUs won't return to force **(нявызн.)**. *al-Monitor* (11 красавіка 2018). Праверана 4 August 2018.

Літаратура
----------

* AFPC (2017). *The World Almanac of Islamism 2017*. Lanham, Maryland; London; New York City: Rowman & Littlefield. ISBN 978-1442273443.